《虞美人 其二 平原君生前小诗有“落花小柳夕阳黄”之句，词旨凄婉，惜全首缺落，借填二词，以志哀悼》
清代·王策

消他几句愁边稿。断送诗人了。柳阴青粉谢家墙。依旧落花小柳夕阳黄。

女坟湖畔东风碎。谁送枫根纸。年年杜宇向黄昏。丝雨梨花洒血哭残春。

作者简介：江苏太仓人，字汉舒。诸生。以词名，尤侗曾邀主其家。有《香雪词钞》。